Translate the text from Welsh to English.



 
Bydd Gyda'n gilydd tuag at ddyfodol mwy diogel yn nodi dechrau cyfnod pontio Cymru y tu hwnt i’r ymateb argyfwng i’r pandemig  \- mae mesurau argyfwng wedi bod mewn grym ers dwy flynedd.


Mae’n amlinellu sut y gall Cymru fyw’n ddiogel gyda’r coronafeirws \- yn union fel yr ydym yn byw gyda llawer o glefydau heintus eraill \- a beth y bydd hynny’n ei olygu i wasanaethau iechyd y cyhoedd a’r mesurau diogelu a roddwyd ar waith mewn ymateb i’r pandemig, gan gynnwys gwasanaethau profi.


Bydd Cymru yn parhau ar lefel rhybudd sero am y tair wythnos nesaf, gyda’r lefel bresennol o fesurau diogelu mewn grym. Ond gallai’r holl fesurau cyfreithiol gael eu dileu o 28 Mawrth ymlaen, os bydd sefyllfa iechyd y cyhoedd yn aros yn sefydlog.


Dywedodd y Prif Weinidog, Mark Drakeford:



> “Rydym wedi bod yn byw yng nghysgod pandemig y coronafeirws ers dwy flynedd. Mae wedi cyffwrdd â’n bywydau ni i gyd – ledled Cymru, mae teuluoedd a chymunedau wedi aberthu llawer i gadw eu hunain a'u hanwyliaid yn ddiogel. Mae pobl yng Nghymru wedi dilyn y rheolau.
> 
> 
> Ond yn anffodus, mae gormod o deuluoedd wedi teimlo’r boen o golli rhywun annwyl neu ffrind agos. Mae fy meddyliau gyda nhw i gyd.
> 
> 
> Wrth inni gyhoeddi'r cynllun hwn ar gyfer y tymor hwy, does dim amheuaeth ein bod wedi cyrraedd adeg arwyddocaol yn y pandemig hwn, a gallwn edrych tua’r dyfodol gyda hyder cynyddol y bydd y flwyddyn nesaf yn un lle mae gennym berthynas wahanol â'r feirws.
> 
> 
> Mae hyn wedi bod yn bosibl oherwydd gwaith caled pawb, ac ymdrech yr holl staff iechyd a gofal, gweithwyr y sector cyhoeddus a gwirfoddolwyr sydd wedi gwneud cymaint dros y ddwy flynedd ddiwethaf.
> 
> 
> Ond nid yw'r pandemig ar ben – mae hwn yn feirws sy'n llawn syrpreisys cas ac mae’n debygol y byddwn yn gweld patrymau amrywiol o ran yr haint ar lefel fyd\-eang am sawl blwyddyn. Mae angen inni fod yn barod i ymateb yn gyflym i unrhyw frigiadau o achosion yn y dyfodol neu amrywiolion newydd wrth inni ddysgu byw ochr yn ochr â’r coronafeirws yn yr hirdymor.
> 
> 
> Rydym wedi dysgu cymaint dros y ddwy flynedd ddiwethaf, ac mae angen i ni ddefnyddio hyn wrth i ni edrych tuag at ddyfodol mwy diogel a disglair gyda’n gilydd.”


Mae Gyda'n gilydd tuag at ddyfodol mwy diogel: Covid\-19 – Cynllun Pontio hirdymor Cymru o Bandemig i Endemig yn nodi dull pontio graddol oddi wrth fesurau argyfwng, sy’n seiliedig ar dystiolaeth, ac sydd â’r nod o ddiogelu pawb, yn enwedig y rhai mwyaf agored i niwed, wrth ei wraidd.


Mae’r cynllun hwn yn amlinellu sut y bydd ymateb Cymru i’r coronafeirws yn newid o dan y ddwy senario cynllunio craidd \- Covid Sefydlog a Covid Brys.


Covid Sefydlog yw’r senario fwyaf tebygol \- rydym yn disgwyl dod ar draws tonnau ychwanegol o haint, ond nid oes disgwyl y bydd y tonnau hyn yn rhoi pwysau anghynaliadwy ar y GIG, diolch i effeithiolrwydd brechlynnau a thriniaethau fferyllol eraill, megis meddyginiaeth gwrthfeirol Covid\-19 newydd.


Mae’r cynllun yn nodi dull graddol, fesul cam o reoli’r feirws yn y tymor hir o dan y senario Covid Sefydlog, gan gynnwys:


* Cefnogi pobl i gynnal ymddygiadau y mae pob un ohonom wedi dod yn gyfarwydd â nhw i helpu i leihau trosglwyddiad pob haint anadlol, nid dim ond y coronafeirws.
* Brechiadau atgyfnerthu yn y gwanwyn i bobl hŷn a’r rhan fwyaf o oedolion agored i niwed, a rhaglen frechu Covid\-19 reolaidd o’r hydref ymlaen.
* Y rhaglen Profi, Olrhain, Diogelu i symud yn raddol oddi wrth brofion symptomatig ac asymptomatig cyffredinol a rheolaidd a’r gofyniad i hunanynysu, at ddull sy’n targedu i raddau mwy y bobl sy’n agored i niwed.
* Addasu gwasanaethau cyhoeddus, gan gynnwys, er enghraifft, defnyddio asesiadau risg a chynlluniau rheoli brigiadau o achosion lleol.
* Busnesau a chyflogwyr eraill i ddatblygu’r elfennau rheoli heintiau y maent wedi’u rhoi ar waith i ddiogelu staff a chwsmeriaid.


Mae gwaith cynllunio wrth gefn yn mynd rhagddo i alluogi Llywodraeth Cymru a gwasanaethau cyhoeddus eraill i ymateb yn gyflym i senario Covid Brys – megis amrywiolyn newydd sy’n dianc rhag effaith y brechlyn – os oes angen.


Cynhelir yr adolygiad tair wythnos nesaf o reoliadau’r coronafeirws erbyn 24 Mawrth, pan gaiff gweddill y mesurau cyfreithiol ar lefel rhybudd sero eu hadolygu.







Translation:


 
Together for a Safer Future will mark the start of Wales’ transition beyond the emergency response to the pandemic – emergency measures have been in place for 2 years.


It sets out how Wales can live safely with coronavirus – just as we live with many other infectious diseases – and what that will mean for public health services and protections put in place to respond to the pandemic, including testing services.


Wales will remain at alert level 0 for the next 3 weeks with the current level of protections in place. But all legal measures could be removed from 28 March if the public health situation remains stable.


First Minister Mark Drakeford said:



> “We’ve been living in the shadow of the coronavirus pandemic for 2 long years. It has touched all our lives – across Wales, families and communities have made many sacrifices to keep themselves and their loved ones safe. People in Wales have followed the rules.
> 
> 
> “But sadly, too many families have experienced the pain of losing a loved one or a close friend. My thoughts are with them all.
> 
> 
> “As we publish this longer\-term plan, there is no doubt we have reached a significant moment in this pandemic and we can look to the future with growing confidence that the next year will be one in which we have a different relationship with the virus.
> 
> 
> “This has been made possible by the hard work of everyone and by the efforts of all the health and care staff, public sector workers and volunteers who have done so much over the last 2 years.
> 
> 
> “But the pandemic isn’t over – this virus is full of nasty surprises and we are likely to see fluctuations in global patterns of infection for several years. We need to be ready to respond quickly to any future outbreaks or new variants as we learn to live safely alongside coronavirus in the long\-term.
> 
> 
> “We have learned so much over the last 2 years and we need to harness this as we look forward to a safer and brighter future together.”


Together for a Safer Future: Wales’ Long\-term Covid\-19 Transition from Pandemic to Endemic sets out a gradual transition away from emergency measures, based on evidence and with the protection of everyone, especially the most vulnerable, at its heart.


The plan sets out how Wales’ response to coronavirus will change under the two core planning scenarios – Covid Stable and Covid Urgent.


Covid Stable is the most likely scenario – with Wales expected to encounter new waves of infection, but they are not expected to put unsustainable pressure on the NHS thanks to the effectiveness of vaccines and other pharmaceutical treatments, such as new Covid\-19 antivirals.


The plan sets out a gradual, phased approach towards the long\-term management of the virus under Covid Stable, including:


* Supporting people to maintain behaviours we have all become familiar with to help reduce the transmission of all respiratory infections, not just coronavirus.
* Vaccination boosters in spring for the elderly and most vulnerable adults, and a regular COVID\-19 vaccination programme from the autumn.
* Test, Trace, Protect programme gradually moves away from universal and routine symptomatic and asymptomatic testing and the requirement to self\-isolate, to a more targeted approach aimed at vulnerable people.
* Adaptation of public services, including, for example, using local risk assessments and outbreak control plans.
* Businesses and other employers to build on the elements of infection control they have put in place to protect staff and customers.


Contingency planning is also underway to enable the Welsh Government and other public services to quickly respond to a Covid\-Urgent scenario – such as a new variant which evades the vaccine – if necessary.


The next 3\-weekly review of the coronavirus regulations will be carried out by 24 March, when the remaining legal measures at alert level 0 will be reviewed.